लखनऊ. गुरूवार को एम्स में पूर्व पीएम अटल बिहारी वाजपेयी के निधन के बाद शुक्रवार को उनके अंतिम दर्शन के लिए उत्तर प्रदेश से कई नेता पहुंचे। जिसमे समाजवादी पार्टी के राष्ट्रीय अध्यक्ष अखिलेश यादव भी शामिल रहे। दिल्ली में अखिलेश यादव ने अटल के निवास पर पहुंच कर उनके अंतिम दर्शन किये। अखिलेश यादव ने ट्वीट कर दो तस्वीरे भी सोशल मीडिया पर शेयर की। जिसमे वह श्रद्धांजलि देते नजर आ रहे हैं। जबकि एक तस्वीर उनकी शादी के समय की है। जिसमे अटल जी उन्हें और डिंपल यादव को गुलदस्ता भेंट करते नजर आ रहे हैं। अखिलेश ने ट्वीट में लिखा है कि "स्व। अटल जी ने राजनीति को दलगत राजनीति से ऊपर उठाया, सदैव अपने दल के सिद्धांतों व अपने दर्शन पर अडिग रहना सिखाया, जब भी राजनीति भटकी उसको सही मार्ग दिखाया, विदेशों से मित्रता का पाठ पढ़ाया। अटल जी का जाना भारतीय राजनीति एवं साहित्यिक जगत के मुखरित स्वर का मौन हो जाना है। मौन नमन!"